kardosdrur/scandi-wiki huggingface dataset:
ICC World Twenty20 2009

ICC World Twenty20 2009 er en turnering i Twenty20 International cricket, der fandt sted i England i juni 2009. Det var den anden ICC World Twenty20 turnering i historien.

Kilder 

Cricket
Olof Rabenius

Olof Rabenius henviser til:

 Olof Rabenius (filolog) (1651-1717) – svensk skolemand
 Olof Ingelsson Rabenius (1730-1772) – svensk jurist
 Olof Rabenius (forfatter) (1882-1948) – svensk skolemand og forfatter
Gottlob Ludwig Rabenhorst

Gottlob Ludwig Rabenhorst (født 22. marts 1806 i Treuenbrietzen, død 24. april 1881 i Meißen) var en tysk botaniker. 
Rabenhorst levede som privatmand, først i Dresden, senere i Meissen. Han studerede særlig kryptogamer og udgav Deutschlands Kryptogamenflora (1844—48, 2 bind). Dette værk blev senere omarbejdet og udgivet under titlen Kryptogamenflora von Deutschland, Österreich und der Schweiz i 6 bind, hvoraf 1. bind (1881—1905) omhandler svampe (ved Heinrich Georg Winter, Eduard Fischer, Andreas Allescher og  Gustav Lindau), 2. bind (1882—85) havalger (ved Ferdinand Hauck), 3. bind (1884—89) bregneplanter (ved Christian Luerssen), 4. bind (1885—1904) løvmosser (ved Karl Gustav Limpricht), 5. bind (1889—1900) characeer (ved Walter Migula) og 6. bind (1906) halvmosser (ved Karl Müller). Rabenhorst. publicerede desuden flere for sin tid vigtige arbejder over sporeplanter, således: Die Süsswasserdiatomazeen (1853), Beiträge zur näheren Kenntnis und Verbreitung der Algen (1863—70, 2 bind), Flora europæa algarum aque dulcis et submarinæ (1864—68, 3 bind), Mycologia europæa (1869—82), med flere. Han grundlagde og udgav fra 1852 tidsskriftet Hedwigia, Notizblatt für kryptogamische Studien.

Kilder 

 

Botanikere fra Tyskland
Tyskere i 1800-tallet
Spartaco Rossi

Spartaco Rossi (født 1910 i Sao Paulo, Brasilien - død 27. december 1983) var en brasiliansk komponist, fløjtenist og dirigent. Rossi studerede komposition, fløjte og direktion på Escola Americanaand og Conservatorio Dramatico e Musical de Sau Paulo

Han har skrevet en symfoni, orkesterværker, kammermusik, sange, tonedigtninge etc.

Rossi grundlage, ledede og dirigerede orkesteret Orquestra do Muncipal de Sau Paulo.

Udvalgte værker  

 Symfoni af moderlandet (1960) - for orkester
 Anchietas drøm (19?) - for orkester

Kilde 
 Om Spartaco Rossi på musicweb-international 

Komponister fra Brasilien
Fløjtenister
Dirigenter
Nahr al-Asi

Nahr al-Asi (i antikken Orontes) er en flod, som har sin kilde i bjergene i Libanon og løber mod nord gennem Syrien til Tyrkiet hvor den munder ud i Middelhavet nær Antiokia.

Vandløb i Tyrkiet
Vandløb i Asien
Bárður Kass Nielsen

Bárður Kass Nielsen (født 1977) er en færøsk civiløkonom og politiker (NS).

Baggrund 
Han er student fra Studentaskúlin og HF- skeiðið í Eysturoy fra 1996 og læste til cand.merc. ved Handelshøjskolen i Århus 2001-06. Siden sin kandidateksamen har han primært arbejdet som finansiel rådgiver og regnskabsansvarlig i Føroya Banki. Nielsen blev valgt til byrådet i Runavíkar kommuna i 2012 og er bestyrelsesmedlem af "Skálafjarðarsamstarvið", som er ældreområdet i regionen omkring Skálafjørður, som består af kommunerne Runavíkar, Nes og Sjóvar kommune. Ældreområdet blev lagt ud til kommunerne pr. 1. januar 2015. Han sidder også i skolebestyrelsen for Skála skole for Runavík kommune.

Politisk karriere 
I 2015 stillede han op til lagtingsvalget uden at blive valgt, men kom efterfølgende i tinget som suppleant for Nýtt Sjálvstýris formand  Jógvan Skorheim, der ikke kunne få orlov fra sin borgmesterpost af byrådet i Klaksvík, da byrådet ikke ville give ham deres tilladelse. Ifølge loven kan en borgmester ikke have andre offentlige embeder, dog er det en undtagelse med Lagtinget, men her skal byrådet vedtage at borgemesteren kan være lagtingsmedlem samtidig. Bárður Kass Nielsen fik 69 personlige stemmer, som er det laveste antal stemmer som noget lagtingsmedlem fra 2015 har fået.

Referencer 

Økonomer fra Færøerne
Politikere fra Sjálvstýrisflokkurin
Lagtingsmedlemmer fra Færøerne
Personer fra Østerø
Kommunalbestyrelsesmedlemmer fra Færøerne
Stalingrad (maleri)

Stalingrad (komplet titel: Stalingrad, le non-lieu où le fou-rire de courage, på dansk: Stalingrad, stedet som ikke er eller modets gale latter) er et dansk maleri af Asger Jorn. Det regnes som et hovedværk af kunstneren og hænger på Museum Jorn i Silkeborg.

Stalingrad blev i 2006 optaget i Kulturkanonen.

Tilblivelse 
Maleriet er blevet til i flere tempi, idet Jorn begyndte på det i 1957, hvorfra han arbejdede på det til 1960. På det tidspunkt var det efter hans mening så klar, at det fik en titel: Le fou rire (Krampelatter), og det var egentlig meningen, at det skulle købes af en samler, der var interesseret i et stort værk af Jorn. Le fou rire var dog ikke, hvad han havde tænkt sig, så i stedet blev det hængt op hos kunstsamleren Albert Niels, hvor Jorn kunne arbejde videre på det. Her så Willem Sandberg fra Stedelijk Museum i Amsterdam billedet, og han udvirkede, at det blev udstillet på verdensudstillingen i Seattle i 1961, nu med titlen Stalingrad.

Jorn havde selv udtalt, at maleriet var inspireret af beskrivelser af slaget om Stalingrad, som en af hans venner, Umberto Gambetta, personligt havde deltaget i. Samtidig afspejler det Jorns personlige overvejelser om historie og politik, og han opfattede dette billede som ét, han kunne arbejde på resten af livet. Derfor generhvervede han billedet nogle år senere og malede videre på det i 1965, inden han gav det til Silkeborg Museum (det senere Museum Jorn) i 1966. Her malede han på det en sidste gang i 1972.

Beskrivelse 
Stalingrad er usædvanligt ved sit store format, idet det er 296 cm højt og 492 cm langt. Det er fremstillet med olie på lærred, og motivet er umiddelbart abstrakt. Den fremherskende farve er hvid med grønlige indslag især foroven samt nogle gullige og sorte områder. Ved nærmere eftersyn kan der dog godt anes figurative elementer, fx ansigter og kroppe i billedet, mens den hvide farve kan tænkes at være den sne, der var med til at dække sporene efter det blodige slag.

Billedet refererer til Pablo Picassos Guernica, der også søger at afbilde rædslerne af krig (i hans tilfælde fra den spanske borgerkrig), og Jorn havde mødt Picasso og var inspireret af ham.  Stalingrad kan opfattes som et forsøg på at sætte tilskuerne helt ind i slaget og dets meningsløshed, hvor Guernica mere forsøger at råbe verden op.

Referencer

Eksterne henvisninger 
 

Kulturkanonen
Malerier af Asger Jorn
Dominikus Zimmermann

Dominikus Zimmermann (født 30. juni 1685 i Wessobrunn (Bayern), død 16 november 1766) var en tysk arkitekt og stukkatør i rokokoepoken.

I valfartskirken Die Wies (1746-1754) forener Zimmermann et aflangt kirkerum med en central oval som har en koromgang. Interiøret med sin overdådige udsmykning står i skarp modsætning til det mere tilbageholdende og stramme eksteriør. Stukudsmykningen udgør en overgang mellem kirkerummets arkitektur og taghvælvningens freskomaleri. I koret er grænsen mellem arkitektur og ren dekoration næsten helt ophævet.

Stukdekorationerne og malerierne i Die Wies er udført af Zimmermanns broder Johann Baptist Zimmermann.

Arkitekter fra Tyskland
Walter Migula

Walter Emil Friedrich August Migula (født 4. november 1863 i Zyrowa, Schlesien, død 23. juni 1938 i Eisenach) var en tysk botaniker. 
Migula blev professor i botanik 1893 i Karlsruhe og 1905 ved forstakademiet i Eisenach. Han var en fremragnde deskriptiv kryptogamist og forfattede Characeen i Gottlob Ludwig Rabenhorsts "Kryptogamenflora" (1897), Synopsis der europäischen Characeen (1898), det meget omfangsrige arbejde Kryptogamenflora (i Otto Wilhelm Thomés "Flora von Deutschland, Österreich und der Schweiz", fra 1904), flere bakteriologiske arbejder,  først og fremmest det store værk System der Bakterien (2 bind, 1897–1900) samt Pflanzenbiologie (1909).

Kilder 

 

Botanikere fra Tyskland
Tyskere i 1800-tallet
Tyskere i 1900-tallet
Personer fra Schlesien
Ugglan
Christian Luerssen

Christian Luerssen (født 6. maj 1843 i Bremen, død 3. juli 1916) var en tysk botaniker. 
Luerssen  var først lærer i sin fædrenestad, studerede derpå naturvidenskaberne i Jena, tog doktorgraden 1868 sammesteds og blev assistent ved det botaniske institut i Leipzig 1869, hvor han 1872 habiliterede sig som privatdocent og kustos ved universitetsherbariet. I 1884 blev han professor i botanik ved forstakademiet i Neustadt-Eberswalde og var 1888—1910 professor ved universitetet i Königsberg. Han har særlig studeret de højere kryptogamer, især bregner og padderokker, på hvilket område hans deskriptive arbejder, især hans andel i Rabenhorsts Kryptogamenflora von Deutschland (2. oplag), er mønstergyldige i henseende til udførlighed og omhu.

Kilder 

  
  

Botanikere fra Tyskland
Tyskere i 1800-tallet
Tyskere i 1900-tallet
Olof Ingelsson Rabenius

Olof Ingelsson Rabenius (født 31. juli 1730 i Romfartuna, Västmanland, død 16. maj 1772) var en svensk retslærd. Han var far til Lars Georg Rabenius.

Rabenius blev student 1738, Dr. jur. 1752, hvorefter han beklædte forskellige akademiske hverv. I 1766 blev han professor i Uppsala. Rabenius' skrifter, for en stor del latinske disputatser, udmærker sig ved en ualmindelig skarpsindighed og har bevaret hans navn som en af Sveriges ypperste juridiske forfattere. Særlig procesretten og civilretten, men også rets- og litteraturhistorien, var genstand for hans samvittighedsfulde og kritiske forskning. Også som deltager i lovgivningsarbejdjet var han virksom. Af hans skrifter skal fremhæves: De fori competentiæ, I—III (1751—52), De infamia juris, sueth. Vanfräjd, I—II (1755), De matrimonio clandestino (1759), Om klander å lös egendom, som på god tro kommit i tredje mans hand (1770), De antiquis Vestrogothiæ Legiferis (1769), De fatis litteraturæ juridicæ in Suecia, I (1770, omtrykt 1772) og mange flere. Rabenius var på en måde årsag i, at Johann David Michaelis skrev sit berømte værk Mosaisches Recht, hvilket da også blev tilegnet ham.

Kilder 

 

Jurister fra Sverige
Ansatte ved Uppsala Universitet
Faglitterære forfattere fra Sverige
Svensksprogede forfattere fra Sverige
Latinske forfattere
Svenskere i 1700-tallet
Ingolf S. Olsen

Ingolf S. Olsen (født 8. juni 1963) er en færøsk journalist, fagforeningsmand, fisker og politiker (T).

Han er uddannet journalist på Danmarks Journalisthøjskole i 1994 og arbejdede i en årrække som journalist i Danmark på først Herning Folkeblad og siden Jydske Vestkysten. Herefter vendte han hjem til Færøerne og var to år på avisen Dimmalætting, og 2004-10 ansat på tv-nyhederne på Færøernes nationale radio- og tv-station Kringvarp Føroya som reporter, debatvært, redaktør og souschef. Siden april 2010 ernærer Olsen sig ved en kombination af fiskeri og freelancejournalistik, herunder opgaver med fotografering af fiskeriet på Færøerne.

Tillidshverv og politisk karriere 
Olsen er næstformand i Færøernes journalistforbund Føroysk Miðlafólk. Han stillede op til Lagtingsvalget 2015 uden at blive valgt, men kom efterfølgende i tinget fra 21. september 2015 som suppleant for partifællen Magni Arge, der agter at skifte mellem at sidde i Folketinget og Lagtinget.

Referencer 

Journalister fra Færøerne
Redaktører fra Færøerne
Politikere fra Tjóðveldi
Lagtingsmedlemmer fra Færøerne
Lars Georg Rabenius

Lars Georg Rabenius (født 18. januar 1771, død 23. juli 1846) var en svensk retslærd og nationaløkonom. Han var søn af Olof Ingelsson Rabenius og far til Theodor Rabenius.

Rabenius blev student 1783, magister i filosofi 1791, cand. jur. 1792 og lic. jur. 1800. Han var 1807—37 professor i Uppsala. Foruden en del akademiske programmer og lignende — Observattiones Historiam Ziguenorum illustrantes (1791), Officium parentale etc. til Axel Fersens minde (1811), Åminnelse-tal öfver Matthias Calonius (1817) — skrev Rabenius Lärobok i svenska Kameral-lagfarenheten (1825, 2. oplag 1832), Lärobok i National-Ekonomien (1829), Lärobok i svenska Kyrko-Lagfarenheten, som med et digt tilegnedes Frans Michael Franzén (1836). Rabenius var medlem av straffelovskommissionen, men hans udkast tilfredsstillede ikke denne, hvad der havde hans udtrædelse deraf til følge.

Kilder 
 

Jurister fra Sverige
Nationaløkonomer
Ansatte ved Uppsala Universitet
Faglitterære forfattere fra Sverige
Svensksprogede forfattere fra Sverige
Svenskere i 1700-tallet
Svenskere i 1800-tallet
Jean-Paul-Égide Martini

Jean-Paul-Égide Martini (født Johann Paul Aegidius Martini 31. august 1741 i Freystadt Oberpfalz, Tyskland, død 10. februar 1816 i Paris, Frankrig) var en tyskfødt fransk komponist, dirigent og musiker.

Martini skrev bl.a. flere operaer, men er kendt i vor tid for sin sang Plaisir d´amour fra 1770.

Kilder 

Komponister fra Frankrig
Bjarne Bisgaard

Bjarne Bisgaard (født 1951) er en tidligere basketballspilller som spillede hele sin karriere i Stevnsgade. Bjarne Bisgaard fik debut i 1968 og spillede indtil 1981. Han var en af klubbens bærende profiler og vandt klubbens to første mesterskaber i hhv. 1979-1980 og 1980-1981. Han spillede desuden med holdet de to år holdet var i Euroleague og bl.a. mødte Real Madrid. 

Bjarne Bisgaard havde længe klubrekorden for flest spillede 1. holdskampe (i alt 285) for Stevnsgade, indtil den blev overtaget af Waseem Ahmad i sæsonen 2001-2002. Bjarne Bisgaard scorede i alt 4.060 point (14,2 ppg) i sine 13 sæsoner for klubben og han var desuden anfører de sidste 9 sæsoner.

Referencer 

Basketballspillere fra Danmark
Pokalturneringen (basketball)

Pokalturneringen i basketball (også kendt som DBBF pokalen eller blot Pokalturneringen) er Danmarks pokalturnering i basketball. Turneringen afholdes af DBBF. Turneringen er blevet afviklet siden 1975, hvor Falcon slog Stevnsgade i finalen. Bakken Bears er den mest succesrige klub i turneringen med 12 titler. Seneste vinder er Bakken Bears efter de slog Horsens IC i finalen i Forum Horsens i sæsonen 2019-20.

Historie
Dansk basket var længe domineret af sjællandske (og i særdeleshed Københavnske) basketballklubber, hvilket også gjorde sig gældende i pokalturneringen. Derfor skulle vi helt hen til 1993 for at finde den første vinder udenfor sjælland. Her kunne Horsens IC lade sig kåre som vinder efter at have besejret Hørsholm i finalen. Magtforholdet ændrede sig dog ret markant omkring årtusindeskiftet, hvilket resulterede i stor dominans fra klubberne vest for Storebælt i 00'erne og 10'erne.

Struktur
Pokalturneringen i Danmark er anderledes end den sædvanlige ligastruktur med grundspil og slutspil. Turneringen følger en "single elimination"-struktur som man kender fra college-basketballs slutspil (NCAA March Madness) eller DBU Pokalen i fodbold. I pokalturneringen trækker alle deltagere lod om hvem der skal mødes i en enkelt kamp. Vinderen af kampen går herefter videre til næste runde, hvor man igen skal trække lod om hvem der skal mødes. Dette fortsætter indtil alle hold på nær et enkelt er eliminerede hvorefter dette kåres som vinder af turneringen. 
Alle hold i den bedste liga i Danmark, Basketligaen, har obligatorisk deltagelse i pokalturneringen, mens det er frivilligt at deltage for hold i de lavere rækker.

Vindere og finalister 

Basketball i Danmark
Rachel Wall

Rachel Wall (født 1760 i Carlisle, Pennsylvania, død 8. oktober 1789) var en amerikansk pirat, en af få kendte kvindelige pirater.

Rachel Wall giftede sig med George Wall, der var fisker og tidligere kaper, som havde kæmpet i den amerikanske uafhængighedskrig. De bosatte sig i Boston, men kort efter forlod han hende og tog til søs, mens Rachel begyndte at arbejde som tjener. Efter nogle måneder vendte George hjem med bytte og fik Rachel overtalt til at tage med ham på plyndringstogt.

Parrets taktik gik ud på at arrangere båden som om den gået på grund efter en storm, hvorefter Rachel kaldte på hjælp. Når andre roede ud for at hjælpe, myrdede parret deres "redningsmænd", tog deres værdier og sænkede fartøjet. Ingen mistænkte noget, da man på land antog at fartøjet bare var gået ned i stormen. Parret tjente store summer på denne vis. Mellem 1781 og 1782 kaprede de tolv fartøj, dræbte 44 sømænd og tjente (anslået) 6.000 dollar i kontanter og værdier.

Deres fartøj forliste i en storm i slutningen af 1782, og hele besætningen faldt overbord på nær Rachel. Hun fik hjælp til at komme i land og begyndte igen at arbejde som tjener i Boston. Hun blev anklaget for at have plyndret en kvinde på gaden i Boston. Hun var uskyldig, men blev alligevel dømt. Hun tilstod herefter sørøveriet, men benægtede tyveriet. Hun var den sidste kvinde som blev hængt i Massachusetts.

Kilder 
 http://www.thepirateking.com/bios/wall_rachel.htm
 http://www.cindyvallar.com/womenpirates.html

Pirater
Personer fra USA
1. division (basketball)

1. division er den næstbedste basketball række i Danmark. Tidligere var rækken kendt som Serie 1. Vinderen af 1. Division kan rykke op i henholdsvis Basketligaen og Dameligaen, hvis klubben opfylder de gældende krav. 1. division er styret af Danmarks Basketball Forbund.

På herresiden spilles der en landsdækkende turneringen, og på damesiden er der delt op i øst (Sjælland) og vest (Jylland og Fyn). På herresiden kræves der oprykning fra 2. division, samt opfyldelse af de gældende krav.På damesiden er der fri tilmelding til 1. division.

De nuværende mestre Wolfpack Basket (mænd) og Værløse Basket (kvinder) er rykket op de øverste ligaer.

Hold i 1. division siden sæsonen 2011-12

Finalister og vindere siden sæsonen 2011-12

Referencer 

Basketball i Danmark
Rade b. Hohenwestedt

Rade bei Hohenwestedt er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Rade ligger omkring 19 kilometer vest for Neumünster og 32 kilometer syd for Rendsborg i Naturpark Aukrug, mellem Nindorfer Höhenzug og Buckener Au. Udover sandede skov- og markområder består komunens område hovedsageligt af fugtige og moseagtige enge.

Et stykke mod vest løber Bundesstraße 77 fra Rendsborg mod Itzehoe og syd for kommunen løber Bundesstraße 430 fra Neumünster mod Schenefeld samt jernbanen Neumünster–Heide.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Remmels

Remmels er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Remmels ligger omkring 26 km vest for Neumünster og 20 km syd for Rendsborg i Naturpark Aukrug. Kommunen krydses af Bundesstraße 77 fra Rendsborg mod Itzehoe, og et stykke syd for kommunen løber Bundesstraße 430 fra Neumünster mod Meldorf.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
The Book of Souls

The Book of Souls er Iron Maidens 16. studiealbum og det eneste af slagsen som er en dobbelt - CD. Det udkom 4. september 2015. Det varer i alt 92 minutter og den afsluttende Empire of The Clouds på 18 minutter er det længste nummer på en Iron Maiden udgivelse nogensinde. Albummet er produceret af Kevin Shirley, og det har for første gang siden The X Factor (1995) det originale Iron Maiden-logo på coveret.

Albummets single «Speed of Light», blev frigivet 14. august 2015.

Sporliste

Disk 1 
 «If Eternity Should Fail» (Dickinson) – 8:28
 «Speed of Light» (Smith, Dickinson) – 5:01
 «The Great Unknown» (Smith, Harris) – 6:37
 «The Red and the Black» (Harris) – 13:33
 «When the River Runs Deep» (Smith, Harris) – 5:52
 «The Book of Souls» (Gers, Harris) – 10:27

Disk 2 
 «Death or Glory» (Smith, Dickinson) – 5:13
 «Shadows of the Valley» (Gers, Harris) – 7:32
 «Tears of a Clown» (Smith, Harris) – 4:59
 «The Man of Sorrows» (Murray, Harris) – 6:28
 «Empire of the Clouds» (Dickinson) – 18:01

Personel

Iron Maiden 
 Bruce Dickinson – vokal, samt piano på «Empire of the Clouds»
 Dave Murray – guitar
 Adrian Smith – guitar
 Janick Gers – guitar
 Steve Harris – bass
 Nicko McBrain – trommer

Andre 
 Kevin Shirley – producent, mixing
 Mark Wilkinson – cover-illustration
 Rod Smallwood – administration
 Andy Taylor – administration

Album fra 2015
Iron Maiden-album
Theodor Rabenius

Olof Mathias Theodor Rabenius (født 25. august 1823 i Uppsala, død 24. februar 1892 sammesteds) var en svensk retslærd og nationaløkonom. Han var søn af Lars Georg Rabenius.

Rabenius blev student 1839, magister i filosofi 1845, cand. jur. 1850, docent i Uppsala 1851 og 1854 professor i Lund. Han var 1862—89 professor ved Uppsala Universitet, 1860—63 beskæftiget i justitsministeriet med lovudarbejdelse. Af hans grundige og klare forfattervirksomhed skal følgende afhandlinger nævnes: Om båtsmanhållet (1851), Om tionden (1853), Om beskattningens grunder (1862), Om eganderätten til grufvor (1863), Om näringsfrihetens utveckling (1867), Om lyxen (1868), de fire sidstnævnte i Uppsala Universitets årsskrift. Rabenius, som havde haft en væsentlig andel i søloven af 1864, udgav 1869 en Handledning vid föreläsningar i sjörätten. Hans hovedværk er den vægtige Handbok i Sveriges gällande förvaltningsrätt, I-III (1866, 1871, 1873, I bind i 2. oplag, 1875). Rabenius var en mangesidig interesseret mand, med udpræget æstetisk begavelse, navnlig på musikkens område.

Kilder 
 Dahl, Frantz: 

Jurister fra Sverige
Nationaløkonomer
Ansatte ved Uppsala Universitet
Ansatte ved Lunds Universitet
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Personer fra Uppsala
Seefeld (Holstein)

Seefeld er en by og kommune i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Seefeld er beliggende omkring 26 km sydøst for Heide. Nord for kommunen løber Kielerkanalen, og omkring 10 km mod syd løber Bundesstraße 430 fra Neumünster mod Meldorf og omkring 12 km mod sydvest Bundesautobahn 23 fra Hamborg til Heide.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Ove Thelin

Ove Thelin er en tidligere dansk basketballspiller som var med til at stifte Stevnsgade Basketball og som senere blev anfører og formand for denne. Han spillede fra 1961 til 1973 på klubbens 1. hold. Han opnåede 146 kampe for klubben og 1.783 point (12,2 ppg). Han vandt aldrig mesterskabet med klubben, men var med til at vinde klubbens første sæt medaljer (bronze efter en 3. plads i ligaen) i 1972-1973.

 

Basketballspillere fra Danmark
Talyshbjergene

Talyshbjergene (کوههای تالش: Kuh-ha:-ye Ta:lesh, aserbajdsjansk: Talış dağları) er en bjergkæde i det nordvestlige Iran og det sydøstlige Aserbajdsjan.

Kæden danner den nordvestlige del af Alborzbjergene og strækker sig mod sydøst fra lavlandet i Lankaran (det sydøstlige Aserbajdsjan) mod det nedre løb af floden Sefid Rud (Den hvide flod) i det nordvestlige Iran. Nogle få toppe når op over 3.000 m, mens det fugtige, halv-subtropiske, kystnære lavland langs Det Kaspiske Hav ligger ved den østlige fod af bjergene, hvor også landsdelen Länkarän ligger.

Geologisk set består Talyshbjergene hovedsageligt af vulkanske aflejringer fra øvre kridt med en stribe af palæozoisk materiale og et bånd af klipper i sydenden fra Trias- og Juraperioderne, som begge løber i nordvest-sydøstlig retning. Den maksimale, årlige nedbør i Talyshbjergene ligger mellem 1.600 mm og 1.800 mm, hvilket er den største nedbørsmængde i Aserbajdsjan og også den største i Iran.

Se også 
Økoregionen de Hyrkaniske skove er et område med frodigt lavland og bjergskove (subtropiske og tempererede regnskove) der dækker Talyshbjergene fuldstændigt.

Noter 

Aserbajdsjans geografi
Irans geografi
Bjergkæder i Asien